
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2499 

19 Σεπτεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση ζητημάτων σχετικών με την ταξινόμηση και 
τον περιοδικό έλεγχο των οχημάτων μεταφοράς 
ευπαθών τροφίμων που υπάγονται στις διατά¬ 
ξεις της Συμφωνίας ΑΤΡ για τις διεθνείς μετα¬ 
φορές καθώς και την έκδοση του Πιστοποιητικού 


ΑΤΡ. 1 

Τροποποίηση διατάξεων του Κώδικα Διαχείρισης του 
Ελληνικού Συστήματος Μεταφοράς Ηλεκτρικής 
Ενέργειας (ΦΕΚ Β' 103/31-1-2012). 2 


ΑΠΟΦΑΣΕΙ Σ 

Αριθ. 32031/3643/13 (1) 


Ρύθμιση ζητημάτων σχετικών με την ταξινόμηση και 
τον περιοδικό έλεγχο των οχημάτων μεταφοράς ευ¬ 
παθών τροφίμων που υπάγονται στις διατάξεις της 
Συμφωνίας ΑΤΡ για τις διεθνείς μεταφορές καθώς 
και την έκδοση του Πιστοποιητικού ΑΤΡ. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) του άρθρου δεύτερου του Ν. 2006/1992 (ΦΕΚ 11/ 
Α'/1992) “Κύρωση Ευρωπαϊκής Συμφωνίας για τις δι¬ 
εθνείς μεταφορές ευπαθών τροφίμων και για τον ει¬ 
δικό εξοπλισμό που θα χρησιμοποιείται γί αυτές τις 
μεταφορές (ΑΤΡ) που υπογράφηκε στη Γενεύη την 1η 
Σεπτεμβρίου 1970”, όπως τροποποιήθηκε από την οικ. 
57687/5114/2012 (ΦΕΚ 70/Β72012) “Αποδοχή της Συμφω¬ 
νίας για τις διεθνείς μεταφορές ευπαθών τροφίμων 
και για τον ειδικό εξοπλισμό που θα χρησιμοποιείται 
γί αυτές τις μεταφορές (ΑΤΡ) όπως υπογράφηκε στη 
Γ ενεύη την 1η Σεπτεμβρίου 1970, και τροποποιήθηκε και 
ισχύει την 2η Ιανουάριου 2011”, όπως ισχύει, 

β) του άρθρου 2 του Ν. 3897/2010 (ΦΕΚ 208/Α72010) 
«Σύσταση Εθνικού Συμβουλίου Οδικής Ασφάλειας και 
Γενικής Διεύθυνσης Οδικής Ασφάλειας, εποπτεία και 
βελτίωση του θεσμού του τεχνικού ελέγχου οχημά¬ 
των για την προαγωγή της Οδικής Ασφάλειας και την 
προστασία του περιβάλλοντος, κύρωση Σύμβασης με¬ 


ταξύ του Ελληνικού Δημοσίου και Ο.Α.Σ.Θ. και άλλες 
διατάξεις, 

γ) του άρθρου 2 του Ν. 3887/2010 (ΦΕΚ 174/Α72010) 
«Οδικές εμπορευματικές μεταφορές» όπως ισχύει, 
δ) του άρθρου 90 του «Κώδικα Νομοθεσίας για την 
κυβέρνηση και τα κυβερνητικά όργανα» όπως κωδικο- 
ποιήθηκε με το άρθρο πρώτο του Π.Δ. 63/2005 (ΦΕΚ 
98/Α72005), 

ε) της υπ’ αριθμ. Υ301/25-6-2013 απόφασης του Πρωθυ¬ 
πουργού (ΦΕΚ 1594/Β72013) «Καθορισμός σειράς τάξης 
των Υπουργείων», 

στ) του άρθρου 1 του Π.Δ. 118/2013 (ΦΕΚ 152/Α72013) 
«Τροποποίηση του Π.Δ. 85/2012 (Α' 141) -Ιδρυση Υπουρ¬ 
γείου Υποδομών, Μεταφορών και Δικτύων και Υπουρ¬ 
γείου Πολιτισμού και Αθλητισμού και μετονομασία των 
Υπουργείων Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων και Παιδείας και Θρη¬ 
σκευμάτων, Πολιτισμού και Αθλητισμού σε Υπουργείο 
Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων αντιστοίχως», 
ζ) του Π.Δ. 119/2013 (ΦΕΚ 153/Α72013) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών», 
η) του άρθρου 4 του Π.Δ. 117/2012 (ΦΕΚ 202/Α72012) 
«Σύσταση, συγχώνευση και μετονομασία Γ ενικών Γ ραμ- 
ματειών του Υπουργείου Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων», 
θ) της υπ’ αριθμ. 329/3-7-2013 απόφασης του Πρωθυ¬ 
πουργού (ΦΕΚ 1655/Β72013) «Καθορισμός αρμοδιοτήτων 
Υφυπουργού Υποδομών, Μεταφορών και Δικτύων Μιχα¬ 
ήλ Παπαδόπουλου». 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 
Σκοπός 

Με την παρούσα απόφαση, καθορίζεται η διαδικασία 
και τα απαιτούμενα δικαιολογητικά για την ταξινόμηση 
και τον περιοδικό έλεγχο οχημάτων που μεταφέρουν 
ευπαθή τρόφιμα και υπάγονται στις διατάξεις της Συμ¬ 
φωνίας ΑΤΡ για τις διεθνείς μεταφορές, καθώς και η 
αρμόδια αρχή έκδοσης πιστοποιητικών ΑΤΡ στη χώρα 
μας. 

Αρθρο 2 
Ορισμοί 

Για τους σκοπούς της παρούσας ισχύουν οι παρακάτω 
ορισμοί: 

«Συμφωνία ΑΤΡ»: Η Συμφωνία για τις διεθνείς μετα¬ 
φορές ευπαθών τροφίμων και για τον ειδικό εξοπλισμό 
που θα χρησιμοποιείται γί αυτές τις μεταφορές (ΑΤΡ) η 
οποία υπεγράφη στη Γενεύη την 1η Σεπτεμβρίου 1970, 
κυρώθηκε με το Ν. 2006/92 (Α' 11) και τροποποιήθηκε με 
την κοινή υπουργική απόφαση 57687/5114/2012 (ΦΕΚ 70/ 
Β'/20120 όπως τροποποιημένη κάθε φορά ισχύει. 

«Ευπαθή τρόφιμα» είναι τα καταψυγμένα και υπερκα- 
τεψυγμένα (ή βαθειάς κατάψυξης) τρόφιμα καθώς και τα 
διατηρημένα με απλή ψύξη τρόφιμα που αναφέρονται 
στο παράρτημα 3 της Συμφωνίας ΑΤΡ. 

«Σταθμοί ελέγχου ΑΤΡ» είναι φορείς εξουσιοδοτη¬ 
μένοι από το Υπουργείο Υποδομών, Μεταφορών και 
Δικτύων (ΥΠ.Υ.ΜΕ.ΔΙ) σύμφωνα με την αριθμ. πρωτ. 
οικ. 14916/1057/2013 (ΦΕΚ 883/Β72013) κοινή υπουργική 
«Όροι, προϋποθέσεις και διαδικασία για την εξουσιοδό¬ 
τηση Σταθμών ελέγχου ΑΤΡ» 

«Εμπειρογνώμονες ΑΤΡ» είναι εξειδικευμένοι ελεγκτές 
εξοπλισμών μεταφοράς ευπαθών τροφίμων, εξουσιο¬ 
δοτημένοι από το ΥΠ.Υ.ΜΕ.ΔΙ για τη διενέργεια των 
ελέγχων που προβλέπονται στις παρ. 5 και 6 του προ¬ 
σαρτήματος 2 του παραρτήματος 1 της Συμφωνίας ΑΤΡ. 

«Αρμόδια αρχή έκδοσης πιστοποιητικών ΑΤΡ στη χώρα 
μας» είναι οι «Σταθμοί ελέγχου ΑΤΡ» για την έκδοση 
όλων των πιστοποιητικών ΑΤΡ εξαετίας και τριετίας 
και οι «Εμπειρογνώμονες ΑΤΡ» μόνο για την έκδοση πι¬ 
στοποιητικών τριετίας που αφορούν ελέγχους για τους 
οποίους έχουν εξουσιοδοτηθεί να διενεργούν. 

«Αρμόδια αρχή έκδοσης πιστοποιητικών ΑΤΡ άλλης 
χώρας που είναι Συμβαλλόμενο Μέρος στην ΑΤΡ» είναι 
η αρμόδια αρχή για την έκδοση των πιστοποιητικών ΑΤΡ 
η οποία βρίσκεται σε χώρα η οποία είναι Συμβαλλόμενο 
Μέρος στη Συμφωνία ΑΤΡ και είναι καταχωρημένη στον 
πίνακα ο οποίος είναι αναρτημένος στην ηλεκτρονική 
διεύθυνση του Οργανισμού Ηνωμένων Εθνών: Γιΐ1:ρ://νννννν. 
υηθΟθ.ΟΓρ/ΐίΙθαόπΊίη/ϋΑΜ/ίΓαηε/πΊαίη/ννρΙΙ/ΙθδΙεΙαίίοηε.ρόί. 

«Αναγνωρισμένοι σταθμοί ελέγχου ΑΤΡ άλλης χώρας 
που είναι Συμβαλλόμενο Μέρος στην ΑΤΡ» είναι οι Σταθ¬ 
μοί ελέγχου ΑΤΡ οι οποίοι έχουν εγκριθεί από την αρμό¬ 
δια αρχή της χώρας τους, η οποία είναι Συμβαλλόμενο 
Μέρος στη Συμφωνία ΑΤΡ. Οι εν λόγω σταθμοί είναι 
αναρτημένοι στην ηλεκτρονική διεύθυνση: όΙΙρ://\/ννννν. 
υπ80θ.0Γ9/ΐίΙθ30πιίη/ϋΑΜ/ΐΓ3η3/πΐ3ίη /ννρ11/ΐ83ΐ5ί3ΐίοη3.ρόί. 

«Νέος ή καινούργιος εξοπλισμός» θεωρείται ο μονωμέ¬ 
νος, ψυχόμενος, μηχανικά ψυχόμενος ή θερμαινόμενος 
εξοπλισμός επί οχήματος ο οποίος έχει πρόσφατα κα¬ 
τασκευαστεί [μικρότερος των έξι (6) ετών] και δεν έχει 
ταξινομηθεί σε καμία χώρα. 

«Μεταχειρισμένος εξοπλισμός» θεωρείται ο μονωμέ¬ 
νος, ψυχόμενος, μηχανικά ψυχόμενος ή θερμαινόμενος 
εξοπλισμός επί οχήματος ο οποίος έχει ταξινομηθεί 
στην χώρα μας ή σε άλλη χώρα. 

Αρθρο 3 

Ταξινόμηση εξοπλισμών για διεθνείς μεταφορές 

1. Γ ια τη χορήγηση άδειας κυκλοφορίας από την αρ¬ 
μόδια Δ/νση Μεταφορών και Επικοινωνιών της Περιφε¬ 
ρειακής Ενότητας σε όχημα που διαθέτει καινούργιο ή 
μεταχειρισμένο εξοπλισμό μεταφοράς ευπαθών τροφί¬ 


μων (όχημα ψυγείο, ισοθερμική δεξαμενή κ.λπ.) για να 
εκτελεί διεθνείς οδικές μεταφορές ευπαθών τροφίμων, 
απαιτείται πιστοποιητικό ΑΤΡ σε ισχύ από αρμόδια αρχή 
έκδοσης πιστοποιητικών ΑΤΡ στη χώρα μας σύμφωνα με 
τα οριζόμενα κατά περίπτωση στο άρθρο 4. Εφόσον το 
προσκομιζόμενο πιστοποιητικό ΑΤΡ ισχύος έξι (6) ετών 
έχει εκδοθεί από αρμόδια αρχή έκδοσης πιστοποιητι¬ 
κών ΑΤΡ άλλης χώρας που είναι Συμβαλλόμενο Μέρος 
στην ΑΤΡ είναι δυνατή η χορήγηση προσωρινής άδειας 
κυκλοφορίας με χρονική διάρκεια ισχύος τριών μηνών ή 
την εναπομένουσα ισχύ του πιστοποιητικού ΑΤΡ εφόσον 
αυτή είναι μικρότερη του τριμήνου, ώστε να εκδοθεί το 
προαναφερόμενο πιστοποιητικό ΑΤΡ από αρμόδια αρχή 
έκδοσης πιστοποιητικών ΑΤΡ στη χώρα μας σύμφωνα 
με τα οριζόμενα στο άρθρο 4. 

2. Η Δ/νση Μεταφορών και Επικοινωνιών της Περιφε¬ 
ρειακής Ενότητας για την ταξινόμηση λαμβάνει υπόψη 
της το πιστοποιητικό ΑΤΡ της παρ. 1, την ξένη άδεια κυ¬ 
κλοφορίας (εφόσον υπάρχει) και διενεργεί επιθεώρηση 
στο όχημα. Κατά την επιθεώρηση ελέγχεται η συμφωνία 
του εξοπλισμού μεταφοράς ευπαθών τροφίμων (θαλά¬ 
μου ή ισοθερμικής δεξαμενής) με τα αναγραφόμενα 
στοιχεία στο πιστοποιητικό ΑΤΡ, η ύπαρξη πινακίδας 
συμμόρφωσης του εξοπλισμού, των διακριτικών σημά¬ 
των καθώς και της πινακίδας του κατασκευαστή της 
θερμικής συσκευής σύμφωνα με τις παρ. 3 έως 5 του 
προσαρτήματος 1 του παραρτήματος 1 της Συμφωνίας 
ΑΤΡ. Στη χορηγούμενη άδεια κυκλοφορίας σημειώνεται 
η κατηγορία του εξοπλισμού του οχήματος όπως αυτή 
προκύπτει από το πιστοποιητικό ΑΤΡ. 

Αρθρο 4 

Έκδοση, ανανέωση, ισχύς του πιστοποιητικού ΑΤΡ. 

Α. Όλα τα οχήματα μεταφοράς ευπαθών τροφίμων 
με μονωμένο, ψυχόμενο, μηχανικά ψυχόμενο ή θερμαι¬ 
νόμενο εξοπλισμό τα οποία είναι ταξινομημένα ή πρό¬ 
κειται να ταξινομηθούν στην χώρα μας για να εκτελούν 
διεθνείς μεταφορές πρέπει να είναι εφοδιασμένα με 
ισχύον πιστοποιητικό ΑΤΡ σύμφωνα με το υπόδειγμα 
του προσαρτήματος 3 του παραρτήματος 1 της Συμφω¬ 
νίας ΑΤΡ, από αρμόδια αρχή έκδοσης πιστοποιητικών 
ΑΤΡ στη χώρα μας. 

Β. Οι χρονικές περίοδοι ισχύος του πιστοποιητικού 
ΑΤΡ ανάλογα με την παλαιότητα του εξοπλισμού και 
το είδος του διενεργούμενου ελέγχου αποτυπώνονται 
στον πίνακα του παραρτήματος I της παρούσας. Τα 
απαιτούμενα δικαιολογητικά για την έκδοση, ανανέωση 
ή αντικατάσταση πιστοποιητικού ΑΤΡ από αρμόδια αρχή 
έκδοσης πιστοποιητικών ΑΤΡ στη χώρα μας καθώς και 
η χρονική ισχύς αυτού ανά περίπτωση, καθορίζονται 
στο παρόν άρθρο, ως εξής: 

1. Για την έκδοση πιστοποιητικού ΑΤΡ για καινούργιο 
πρωτότυπο ή παραγόμενο εν σειρά εξοπλισμό ελληνι¬ 
κής κατασκευής απαιτούνται κατά περίπτωση τα εξής: 

α) Έκθεση ελέγχου από σταθμό ελέγχου ΑΤΡ της 
χώρας μας του ίδιου του εξοπλισμού ή του εξοπλισμού 
αναφοράς στην οποία προσδιορίζονται: 

ί) η μονωτική ικανότητα του εξοπλισμού με μέτρηση 
του συντελεστή Κ σύμφωνα με τις παραγράφους 2.1 
ή 2.2 του προσαρτήματος 2 του παραρτήματος 1 της 
Συμφωνίας ΑΤΡ και 

ϋ) η αποδοτικότητα των θερμικών συσκευών (εφόσον 
υπάρχουν) του εξοπλισμού που έχει μετρηθεί σύμφωνα 

με τις παραγράφους 3.1 έως 3.2.5. και 3.3 του προσαρ¬ 
τήματος 2 του παραρτήματος 1 της Συμφωνίας ΑΤΡ, 
β) βεβαίωση του κατασκευαστή για την καινουργή και 
αμεταχείριστη ψυκτική συσκευή σύμφωνα με την παρ. 
3.2.6. του προσαρτήματος 2 του παραρτήματος 1 της 
Συμφωνίας ΑΤΡ [εναλλακτικά της περίπτωσης (αϋ) της 
παρούσας παραγράφου], 

γ) βεβαίωση του κατασκευαστή του μονωμένου εξο¬ 
πλισμού (θάλαμος, ισοθερμική δεξαμενή κ.λπ.) ότι πρό¬ 
κειται για καινούργιο εξοπλισμό στην οποία δηλώνεται 
το έτος κατασκευής του, 

δ) βεβαίωση του κατασκευαστή του ψυχόμενου, μηχα¬ 
νικά ψυχόμενου ή θερμαινόμενου εξοπλισμού (εφόσον 
υπάρχει τέτοιος εξοπλισμός) ή του κατασκευαστή του 
μονωμένου θαλάμου ή του αντιπροσώπου τους στην 
Ελλάδα ότι πρόκειται για καινούργιο εξοπλισμό στην 
οποία δηλώνεται το έτος κατασκευής του, 
ε) πιστοποιητικό συμμόρφωσης από τον κατασκευα¬ 
στή του μονωμένου εξοπλισμού (θάλαμος, ισοθερμική 
δεξαμενή κ.λπ.) σύμφωνα με τα πρότυπα και τις δια¬ 
τάξεις της Συμφωνίας ΑΤΡ για εν σειρά παραγόμενων 
εξοπλισμών, 

Το χορηγούμενο πιστοποιητικό έχει ισχύ έξι (6) έτη 
από την ημερομηνία ολοκλήρωσης των δοκιμών των 
εν σειρά παραγόμενων εξοπλισμών σύμφωνα με την 
παράγραφο 6 του προσαρτήματος 1 του παραρτήματος 
1 της Συμφωνίας ΑΤΡ. 

2. Για την έκδοση πιστοποιητικού ΑΤΡ για καινούρ¬ 
γιο εξοπλισμό που έχει κατασκευαστεί στο εξωτερικό 
(μεμονωμένος ή παραγόμενος εν σειρά), απαιτούνται, 
σύμφωνα με την παράγραφο 3 του προσαρτήματος 1 
του παραρτήματος 1 της Συμφωνίας ΑΤΡ, τα εξής: 

α) το πρωτότυπο πιστοποιητικό ΑΤΡ από την αρμόδια 
αρχή της χώρας κατασκευής που είναι Συμβαλλόμενο 
Μέρος στη Συμφωνία ΑΤΡ ισχύος έξι (6) ετών και 
β) η έκθεση ελέγχου από σταθμό ελέγχου ΑΤΡ της 
χώρας μας ή αναγνωρισμένο σταθμό ελέγχου ΑΤΡ άλ¬ 
λης χώρας που είναι Συμβαλλόμενο Μέρος στην ΑΤΡ 
και στην οποία κατασκευάστηκε ο εξοπλισμός ή στην 
περίπτωση εξοπλισμού παραγόμενου εν σειρά, του εξο¬ 
πλισμού αναφοράς στην οποία προσδιορίζεται: 

ί) η μονωτική ικανότητα του εξοπλισμού με μέτρηση 
του συντελεστή Κ σύμφωνα με τις παραγράφους 2.1 
ή 2.2 του προσαρτήματος 2 του παραρτήματος 1 της 
Συμφωνίας ΑΤΡ και 

μ) η αποδοτικότητα των θερμικών συσκευών (εφόσον 
υπάρχουν) του εξοπλισμού που έχει μετρηθεί σύμφωνα 
με τις παραγράφους 3.1 έως 3.2.5. και 3.3 του προσαρ¬ 
τήματος 2 του παραρτήματος 1 της Συμφωνίας ΑΤΡ, 
γ) βεβαίωση του κατασκευαστή για την καινουργή και 
αμεταχείριστη ψυκτική συσκευή σύμφωνα με την παρ. 
3.2.6. του προσαρτήματος 2 του παραρτήματος 1 της 
Συμφωνίας ΑΤΡ [εναλλακτικά της περίπτωσης (βϋ) της 
παρούσας παραγράφου], 

δ) βεβαίωση του κατασκευαστή του μονωμένου εξο¬ 
πλισμού (θάλαμος, ισοθερμική δεξαμενή κ.λπ.) ή του 
αντιπροσώπου του στην Ελλάδα ότι πρόκειται για και¬ 
νούργιο εξοπλισμό και δηλώνεται το έτος κατασκευής 
του, 

ε) βεβαίωση του κατασκευαστή του ψυχόμενου ή θερ¬ 
μαινόμενου εξοπλισμού (εφόσον υπάρχει τέτοιος εξο¬ 
πλισμός) ή του κατασκευαστή του μονωμένου θαλάμου 
ή του αντιπροσώπου τους στην Ελλάδα ότι πρόκειται 


για καινουργή εξοπλισμό και δηλώνεται το έτος κατα¬ 
σκευής του, 

στ) πιστοποιητικό συμμόρφωσης από τον κατασκευ¬ 
αστή του μονωμένου εξοπλισμού (θάλαμος, ισοθερμική 
δεξαμενή κ.λπ.) σύμφωνα με τα πρότυπα και τις διατά¬ 
ξεις της Συμφωνίας ΑΤΡ για εν σειρά παραγόμενων εξο¬ 
πλισμών και πλήρης μετάφραση δεόντως επικυρωμένη. 

Το χορηγούμενο πιστοποιητικό ΑΤΡ έχει ισχύ το χρο¬ 
νικό διάστημα που εναπομένει μέχρι την ημερομηνία 
λήξης που αναφέρεται στο ξένο πιστοποιητικό ΑΤΡ. 

3. Για την έκδοση πιστοποιητικού ΑΤΡ για μεταχειρι¬ 
σμένο εξοπλισμό με ισχύον πιστοποιητικό ΑΤΡ έξι (6) 
ετών από αρμόδια αρχή έκδοσης πιστοποιητικών ΑΤΡ 
άλλης χώρας που είναι Συμβαλλόμενο Μέρος στην ΑΤΡ, 
απαιτούνται τα εξής: 

α) το ισχύον πιστοποιητικό ΑΤΡ έξι (6) ετών, 
β) έκθεση ελέγχου από αναγνωρισμένο σταθμό ελέγ¬ 
χου ΑΤΡ άλλης χώρας που είναι Συμβαλλόμενο Μέρος 
στην ΑΤΡ του ίδιου του εξοπλισμού ή του εξοπλισμού 
αναφοράς στην οποία προσδιορίζονται: 

ί) η μονωτική ικανότητα του εξοπλισμού με μέτρηση 
του συντελεστή Κ σύμφωνα με τις παραγράφους 2.1 ή 
2.2 ή 2.3.1 του προσαρτήματος 2 του παραρτήματος 1 
της Συμφωνίας ΑΤΡ και 

ϋ) η αποδοτικότητα των θερμικών συσκευών του εξο¬ 
πλισμού που έχει μετρηθεί σύμφωνα με τις παραγρά¬ 
φους 3.1 έως 3.2.5. και 3.3 του προσαρτήματος 2 του 
παραρτήματος 1 της Συμφωνίας ΑΤΡ, 
γ) βεβαίωση του κατασκευαστή του μονωμένου εξο¬ 
πλισμού (θάλαμος, ισοθερμική δεξαμενή κ.λπ.) ή του αντι¬ 
προσώπου του στην Ελλάδα στην οποία να αναφέρεται 
το έτος κατασκευής του (ζητείται μόνο στην περίπτωση 
που η ηλικία του εξοπλισμού δεν προκύπτει από τα πα¬ 
ραπάνω έγγραφα ή το πινακιδάκι του κατασκευαστή), 
δ) βεβαίωση του κατασκευαστή του ψυχόμενου ή 
θερμαινόμενου εξοπλισμού (εφόσον υπάρχει τέτοιος 
εξοπλισμός) ή του κατασκευαστή του μονωμένου θα¬ 
λάμου ή του αντιπροσώπου τους στην Ελλάδα στην 
οποία αναφέρεται το έτος κατασκευής του (ζητείται 
μόνο στην περίπτωση που η ηλικία του εξοπλισμού δεν 
προκύπτει από τα παραπάνω έγγραφα ή το πινακιδάκι 
του κατασκευαστή), 

ε) στην περίπτωση μηχανικά ψυχόμενου εξοπλισμού 
που η ψυκτική συσκευή είναι ηλικίας άνω των έξι (6) ετών 
και για την έκδοση του ξένου πιστοποιητικού εξαετίας 
δεν έχει γίνει επιπλέον έλεγχος εξαετίας του ψυκτικού 
μηχανήματος τότε θα πρέπει να διενεργείται δοκιμή 
επιβεβαίωσης της αποτελεσματικότητας των θερμικών 
συσκευών σύμφωνα με την παρ. 6 του προσαρτήματος 
2 του παραρτήματος 1 της Συμφωνίας ΑΤΡ από σταθμό 
ελέγχου ΑΤΡ ή εμπειρογνώμονα ΑΤΡ. 

Το χορηγούμενο πιστοποιητικό ΑΤΡ έχει ισχύ το χρο¬ 
νικό διάστημα που εναπομένει μέχρι την ημερομηνία 
λήξης που αναφέρεται στο ξένο πιστοποιητικό ΑΤΡ. 
Στην περίπτωση ε) που το υπόλοιπο ισχύος του ξένου 
πιστοποιητικού εξαετίας είναι μικρότερο των τριών (3) 
ετών τότε με επιπλέον έλεγχο μονωτικής ικανότητας 
σύμφωνα με την παρ. 5, προσάρτημα 2, παράρτημα 1 
της Συμφωνίας ΑΤΡ χορηγείται Πιστοποιητικό ΑΤΡ με 
ισχύ τρία (3) έτη και η ημερομηνία λήξης του πιστοποι¬ 
ητικού ΑΤΡ δεν θα ξεπερνά τα δώδεκα (12) έτη από τον 
πρώτο έλεγχο/δοκιμή για την μέτρηση του συντελεστή 
θερμοπερατότητας Κ. 

4. Για την έκδοση πιστοποιητικού ΑΤΡ για μεταχειρι¬ 
σμένο εξοπλισμό με πιστοποιητικό ΑΤΡ ισχύος τριών 
(3) ετών, που έχει εκδοθεί από αρμόδια αρχή έκδοσης 
πιστοποιητικών ΑΤΡ άλλης χώρας που είναι Συμβαλλό¬ 
μενο Μέρος στην ΑΤΡ και με ηλικία εξοπλισμού μικρό¬ 
τερη των δώδεκα (12) ετών, απαιτούνται τα εξής: 

α) το ισχύον πιστοποιητικό ΑΤΡ τριών (3) ετών, 
β) έκθεση ελέγχου μονωτικής ικανότητας σύμφωνα 
με την παρ. 5, προσάρτημα 2, παράρτημα 1 της Συμφω¬ 
νίας ΑΤΡ και επιβεβαίωσης της αποτελεσματικότητας 
των θερμικών συσκευών σύμφωνα με την παρ. 6 του 
προσαρτήματος 2 του παραρτήματος 1 της Συμφωνίας 
ΑΤΡ από σταθμό ελέγχου ΑΤΡ ή εμπειρογνώμονα ΑΤΡ, 
γ) βεβαίωση του κατασκευαστή του μονωμένου εξο¬ 
πλισμού (θάλαμος, ισοθερμική δεξαμενή κ.λπ.) ή του 
αντιπροσώπου του στην Ελλάδα στην οποία να ανα- 
φέρεται το έτος κατασκευής του (ζητείται μόνο στην 
περίπτωση που η ηλικία του εξοπλισμού δεν προκύπτει 
από τα παραπάνω έγγραφα ή το πινακιδάκι του κατα¬ 
σκευαστή), 

δ) βεβαίωση του κατασκευαστή του ψυχόμενου ή 
θερμαινόμενου εξοπλισμού (εφόσον υπάρχει τέτοιος 
εξοπλισμός) ή του κατασκευαστή του μονωμένου θα¬ 
λάμου ή του αντιπροσώπου τους στην Ελλάδα στην 
οποία αναφέρεται το έτος κατασκευής του (ζητείται 
μόνο στην περίπτωση που η ηλικία της συσκευής δεν 
προκύπτει από τα παραπάνω έγγραφα ή το πινακιδάκι 
του κατασκευαστή), 

Το χορηγούμενο πιστοποιητικό έχει έχει ισχύ τρία (3) 
έτη από την ολοκλήρωση του ελέγχου και οπωσδήπο¬ 
τε δεν πρέπει να ξεπερνά τα δώδεκα (12) έτη από τον 
πρώτο έλεγχο/δοκιμή για την μέτρηση του συντελεστή 
θερμοπερατότητας Κ. 

5. Γ ια την έκδοση πιστοποιητικού ΑΤΡ καινούργιου ή 
μεταχειρισμένου εξοπλισμού χωρίς πιστοποιητικό ΑΤΡ 
ή μεταχειρισμένου εξοπλισμού ηλικίας άνω των δώδεκα 
(12) ετών με πιστοποιητικό ΑΤΡ τριετίας από αρμόδια 
αρχή έκδοσης πιστοποιητικών ΑΤΡ άλλης χώρας που 
είναι Συμβαλλόμενο Μέρος στην ΑΤΡ, απαιτούνται τα 
εξής: 

α) έκθεση ελέγχου του ίδιου του εξοπλισμού από ανα¬ 
γνωρισμένο σταθμό ελέγχου ΑΤΡ άλλης χώρας που εί¬ 
ναι Συμβαλλόμενο Μέρος στην ΑΤΡ ή από σταθμό ελέγ¬ 
χου ΑΤΡ στη χώρα μας στην οποία προσδιορίζονται: 

ί) η μονωτική ικανότητα του εξοπλισμού με μέτρηση 
του συντελεστή Κ σύμφωνα με τις παραγράφους 2.1 ή 
2.2 ή 2.3.1 του προσαρτήματος 2 του παραρτήματος 1 
της Συμφωνίας ΑΤΡ και 

ϋ) η αποδοτικότητα των θερμικών συσκευών του εξο¬ 
πλισμού που έχει μετρηθεί είτε σύμφωνα με τις παρα¬ 
γράφους 3.1 έως 3.2.5. και 3.3 του προσαρτήματος 2 του 
παραρτήματος 1 της Συμφωνίας ΑΤΡ, 
β) βεβαίωση του κατασκευαστή του μονωμένου εξο¬ 
πλισμού (θάλαμος, ισοθερμική δεξαμενή κ.λπ.) ή του 
αντιπροσώπου του στην Ελλάδα στην οποία να ανα- 
φέρεται το έτος κατασκευής του (ζητείται μόνο στην 
περίπτωση που η ηλικία του εξοπλισμού δεν προκύπτει 
από τα παραπάνω έγγραφα ή το πινακιδάκι του κατα¬ 
σκευαστή), 

γ) βεβαίωση του κατασκευαστή του ψυχόμενου ή 
θερμαινόμενου εξοπλισμού (εφόσον υπάρχει τέτοιος 
εξοπλισμός) ή του κατασκευαστή του μονωμένου θα¬ 


λάμου ή του αντιπροσώπου τους στην Ελλάδα στην 
οποία αναφέρεται το έτος κατασκευής του (ζητείται 
μόνο στην περίπτωση που η ηλικία της συσκευής δεν 
προκύπτει από τα παραπάνω έγγραφα ή το πινακιδάκι 
του κατασκευαστή). 

Το χορηγούμενο πιστοποιητικό έχει ισχύ έξι (6) έτη 
από την ημερομηνία ολοκλήρωσης των δοκιμών. 

6. Γ ια κάθε ανανέωση πιστοποιητικού ΑΤΡ όταν ο 
εξοπλισμός (θάλαμος ή ισοθερμική δεξαμενή) έχει ηλικία 
μικρότερη των δώδεκα (12) ετών, απαιτούνται: 

α) έκθεση ελέγχου μονωτικής ικανότητας σύμφωνα με 
την παρ. 5, προσάρτημα 2, παράρτημα 1 της Συμφωνίας 
ΑΤΡ και επιβεβαίωσης της αποτελεσματικότητας των 
θερμικών συσκευών σύμφωνα με την παρ. 6 του προσαρ¬ 
τήματος 2 του παραρτήματος 1 της Συμφωνίας ΑΤΡ και 

β) πιστοποιητικό ΑΤΡ του οποίου ζητείται ανανέωση 
(έστω και αν έχει λήξει). 

Το χορηγούμενο ανανεωμένο πιστοποιητικό ΑΤΡ έχει 
ισχύ τρία (3) έτη από την ημερομηνία λήξης του προη¬ 
γούμενου πιστοποιητικού και οπωσδήποτε δεν πρέπει 
να ξεπερνά τα δώδεκα (12) έτη από τον πρώτο έλεγχο/ 
δοκιμή για την μέτρηση του συντελεστή θερμοπερα¬ 
τότητας Κ. Εάν το πιστοποιητικό ΑΤΡ έχει λήξει πάνω 
από τρία (3) έτη τότε το χορηγούμενο πιστοποιητικό 
έχει ισχύ τρία (3) έτη από την ημερομηνία ολοκλήρωσης 
του ελέγχου και οπωσδήποτε δεν πρέπει να ξεπερνά τα 
δώδεκα (12) έτη από τον πρώτο έλεγχο/δοκιμή για την 
μέτρηση του συντελεστή θερμοπερατότητας Κ. 

7. Για κάθε ανανέωση πιστοποιητικού ΑΤΡ όταν ο εξο¬ 
πλισμός (θάλαμος ή ισοθερμική δεξαμενή) έχει ηλικία 
μεγαλύτερη των δώδεκα (12) ετών απαιτούνται: 

α) έκθεση ελέγχου από σταθμό ελέγχου ΑΤΡ στη 
χώρα μας ή αναγνωρισμένο σταθμό ελέγχου ΑΤΡ άλ¬ 
λης χώρας που είναι Συμβαλλόμενο Μέρος στην ΑΤΡ 
στην οποία προσδιορίζονται: 

ί) η μονωτική ικανότητα του εξοπλισμού με μέτρηση 
του συντελεστή Κ σύμφωνα με τις παραγράφους 2.1 ή 
2.2 ή 2.3.1 του προσαρτήματος 2 του παραρτήματος 1 
της Συμφωνίας ΑΤΡ και 

ϋ) η αποδοτικότητα των θερμικών συσκευών (εφόσον 
υπάρχουν) του εξοπλισμού που έχει μετρηθεί σύμφωνα 
με τις παραγράφους 3.1 έως 3.2.5. και 3.3 του προσαρ¬ 
τήματος 2 του παραρτήματος 1 της Συμφωνίας ΑΤΡ. 

β) πιστοποιητικό ΑΤΡ του οποίου ζητείται ανανέωση 
(έστω και αν έχει λήξει). 

Το χορηγούμενο πιστοποιητικό ισχύει για έξι (6) έτη 
από την ημερομηνία ελέγχου/δοκιμών. 

8. Γ ια μηχανικά ψυχόμενο εξοπλισμό με πιστοποιητικό 
ΑΤΡ σε ισχύ και εφόσον η συσκευή μηχανικής ψύξης 
αντικαθίσταται με μονάδα διαφορετικού τύπου πρέπει 
να εκδίδεται νέο πιστοποιητικό ΑΤΡ για την έκδοση του 
οποίου υποβάλλονται: 

α) πιστοποιητικό ΑΤΡ σε ισχύ, 

β) αν πρόκειται για μεταχειρισμένη συσκευή, έκθεση 
ελέγχου από σταθμό ελέγχου ΑΤΡ ή αναγνωρισμένο 
σταθμό ελέγχου ΑΤΡ άλλης χώρας που είναι Συμβαλ¬ 
λόμενο Μέρος στην ΑΤΡ στην οποία προσδιορίζεται η 
αποτελεσματικότητα των θερμικών συσκευών σύμφωνα 
με τις παρ. 3.2.1. έως 3.2.4 του παραρτήματος 1 της 
Συμφωνίας ΑΤΡ. Αν πρόκειται για νέα συσκευή, εναλ¬ 
λακτικά αρκεί η υποβολή βεβαίωσης του κατασκευαστή 
για την ψυκτική συσκευή σύμφωνα με την παρ. 3.2.6. του 
προσαρτήματος 2 του παραρτήματος 1 της Συμφωνίας. 

Το χορηγούμενο πιστοποιητικό ΑΤΡ έχει ισχύ το χρο¬ 
νικό διάστημα που εναπομένει μέχρι την ημερομηνία 
λήξης του πιστοποιητικού το οποίο αντικαθίσταται. 

9. Για μηχανικά ψυχόμενο εξοπλισμό με πιστοποιητικό 
ΑΤΡ που έχει λήξει και εφόσον η συσκευή μηχανικής 
ψύξης αντικαθίσταται με μονάδα διαφορετικού τύπου 
πρέπει να εκδίδεται νέο πιστοποιητικό ΑΤΡ για την 
έκδοση του οποίου υποβάλλονται: 

α) το ληγμένο πιστοποιητικό ΑΤΡ, 

βί) έκθεση ελέγχου μονωτικής ικανότητας σύμφωνα με 
την παρ. 5, προσάρτημα 2, παράρτημα 1 της Συμφωνίας 
ΑΤΡ από σταθμό ελέγχου ΑΤΡ ή εμπειρογνώμονα ΑΤΡ 
και τα αναφερόμενα στην παρ. 8β όταν πρόκειται για 
εξοπλισμό με ηλικία μικρότερη των δώδεκα ετών, 

βϋ) έκθεση ελέγχου από σταθμό ελέγχου ΑΤΡ ή ανα¬ 
γνωρισμένο σταθμό ελέγχου ΑΤΡ άλλης χώρας που 
είναι Συμβαλλόμενο Μέρος στην ΑΤΡ, στην οποία προσ¬ 
διορίζονται τα αναφερόμενα στην παρ. 7α (πλην της 
3.3), όταν πρόκειται για εξοπλισμό με ηλικία μεγαλύτερη 
των δώδεκα ετών. 

Το χορηγούμενο πιστοποιητικό ΑΤΡ έχει ισχύ τριών (3) 
ετών από την ημερομηνία λήξης του πιστοποιητικού που 
έχει λήξει εφόσον πρόκειται για εξοπλισμό της περίπτω¬ 
σης (βί) ή έξι (6) ετών από την ημερομηνία των δοκιμών 
εφόσον πρόκειται για εξοπλισμό της περίπτωσης (βϋ). 

10. Για την έκδοση νέου πιστοποιητικού ΑΤΡ λόγω 
αλλαγής ιδιοκτήτη χωρίς άλλη αλλαγή στον εξοπλισμό 
ή λόγω αλλαγής του πλαισίου του οχήματος, απαιτείται 
η προσκόμιση του πιστοποιητικού ΑΤΡ σε ισχύ. 

Το χορηγούμενο πιστοποιητικό ΑΤΡ έχει ισχύ το χρο¬ 
νικό διάστημα που εναπομένει μέχρι την ημερομηνία 
λήξης του πιστοποιητικού το οποίο αντικαθίσταται. 

11. Για την έκδοση νέου πιστοποιητικού ΑΤΡ λόγω 
απώλειας, κλοπής ή φθοράς σε τέτοιο βαθμό ώστε να 
είναι δυσχερής ο έλεγχος των στοιχείων του, απαιτείται 
σε κάθε περίπτωση η προσκόμιση αντίγραφου δήλωσης 
απώλειας/κλοπής στην Αστυνομία ή υπεύθυνης δήλωσης 
περί τούτου (άρθρο 8 του Ν. 1599/1986) επικυρωμένη για 
το γνήσιο της υπογραφής από αρμόδια Δημόσια Αρχή. 

Αρθρο 5 

Έλεγχοι και αποτελέσματα 

1. Οι έλεγχοι που προβλέπονται στις παρ. 5 και 6 του 
προσαρτήματος 2 του παραρτήματος 1 της Συμφωνίας 
ΑΤΡ μπορούν να διενεργούνται είτε από σταθμό ελέγ¬ 
χου ΑΤΡ είτε εμπειρογνώμονα ΑΤΡ κατόπιν αιτήματος 
του ενδιαφερομένου προς έναν εξ αυτών και σε χώρο 
διαφορετικό από τον δηλωθέντα για την εξουσιοδότησή 
τους. Οι χώροι που μπορούν να χρησιμοποιηθούν εναλ¬ 
λακτικά για το σκοπό αυτό, είναι οι εγκαταστάσεις και 
υπαίθριοι χώροι ΚΤΕΟ, οι εγκαταστάσεις κατασκευα¬ 
στών θαλάμων-ψυγείων ή οι χώροι συνεργείων ψυκτικών 
μηχανημάτων. Με ευθύνη του διενεργούντα τον έλεγχο 
πρέπει να διασφαλίζονται οι κατάλληλες εξωτερικές 
συνθήκες της παραγράφου 6 του προσαρτήματος 2 
του παραρτήματος 1 της ΑΤΡ καθ' όλη τη διάρκεια του 
ελέγχου και να μην παρεμποδίζονται άλλες δραστηρι¬ 
ότητες που πιθανόν εκτελούνται στο χώρο αυτό. 

2. Η αρμόδια αρχή έκδοσης πιστοποιητικού ΑΤΡ μετά 
την ολοκλήρωση της διαδικασίας του άρθρου 4 της 
παρούσας για την έκδοση πιστοποιητικού ΑΤΡ είναι 
υποχρεωμένη να εκδίδει για τον εξοπλισμό και τα εξής: 


α) την πινακίδα πιστοποίησης συμμόρφωσης του εξο¬ 
πλισμού που προβλέπεται στην παρ. 3 του προσαρτή¬ 
ματος 1 του παραρτήματος 1 και είναι σύμφωνη με τα 
οριζόμενα στο προσάρτημα 3Β του παραρτήματος 1 
της Συμφωνίας ΑΤΡ, 

β) τα διακριτικά σήματα που προβλέπονται στην παρ. 
4 του προσαρτήματος 1 του παραρτήμα-τος 1 και είναι 
σύμφωνα με τα οριζόμενα στο προσάρτημα 4 του πα¬ 
ραρτήματος 1 της Συμφωνίας ΑΤΡ. 

Η πινακίδα και τα διακριτικά σήματα με ευθύνη του 
υπευθύνου του εξοπλισμού επικολλώνται επί του εξο¬ 
πλισμού, η μεν πινακίδα σε ευκρινές σημείο τα δε δια¬ 
κριτικά σήματα και στις δύο πλευρές στις πάνω γωνίες 
κοντά στο εμπρόσθιο τμήμα του εξοπλισμού (θάλαμος/ 
δεξαμενή). 

3. Εφόσον από τον έλεγχο από σταθμό ελέγχου ΑΤΡ 
διαπιστωθεί ότι ο εξοπλισμός έχει παύσει να ανταπο- 
κρίνεται στα πρότυπα της Συμφωνίας ΑΤΡ τότε δεν 
χορηγείται πιστοποιητικό ΑΤΡ αλλά έκθεση ελέγχου 
στην οποία αναγράφεται ρητώς ότι «Το όχημα δεν εί¬ 
ναι κατάλληλο για μεταφορές ΑΤΡ» και η οποία κοινο¬ 
ποιείται στη Δ/νση Μεταφορών και Επικοινωνιών της 
Περιφερειακής Ενότητας που έχει απογραφεί το όχημα 
για την ακύρωση της άδειας κυκλοφορίας. Η αρμόδια 
Δ/νση Μεταφορών και Επικοινωνιών της Περιφερειακής 
Ενότητας ή το ΚΤΕΟ υποδεικνύουν στον υπεύθυνο του 
εξοπλισμού ότι οι σχετικές σημάνσεις πρέπει να αφαι- 
ρεθούν από τον εξοπλισμό. 

4. Εφόσον, σε εφαρμογή των παρ. 5.3 και 6.5 του 
προσαρτήματος 2 του παραρτήματος 1 της Συμφωνί¬ 
ας ΑΤΡ, αποφασίζεται ο υποβιβασμός της κλάσης του 
εξοπλισμού, ακολουθεί κοινοποίηση στην αρμόδια Δ/ 
νση Μεταφορών και Επικοινωνιών της Περιφερειακής 
Ενότητας που είναι εγγεγραμένο το όχημα για την ακύ¬ 
ρωση της άδειας κυκλοφορίας και την έκδοση νέας 
στην οποία θα αναγράφεται η νέα κλάση στην οποία 
ταξινομείται ο εξοπλισμός του οχήματος (προσάρτημα 
4 του παραρτήματος 1). 

5. Οι εκθέσεις ελέγχου είναι όπως τα υποδείγματα 
ΙΑ έως 10 του προσαρτήματος 2 του παραρτήματος 1 
της Συμφωνίας ΑΤΡ. 

Αρθρο 6 

Υποχρεώσεις ΚΤΕΟ 

1. Τα ΚΤΕΟ διενεργούν τον περιοδικό τεχνικό έλεγχο 
των οχημάτων που εκτελούν διεθνείς μεταφορές ή εθνι¬ 
κές και διεθνείς μεταφορές ευπαθών τροφίμων, σύμφω¬ 
να με τις ισχύουσες για την κατηγορία του οχήματος 
γενικές διατάξεις της υ.α. 44800/123/85 (ΦΕΚ Β' 781) 
«Τρόπος, διαδικασία και πιστοποίηση διενέργειας του 
Περιοδικού Τεχνικού Ελέγχου Οχημάτων» όπως ισχύει 
και ειδικότερα ελέγχουν τα εξής: 

α) την ύπαρξη κατάλληλου ισχύοντος πιστοποιητικού 
ΑΤΡ από αρμόδια αρχή έκδοσης πιστοποιητικού ΑΤΡ 
της χώρας μας σύμφωνα με τα προβλεπόμενα στην 
παρούσα, διαφορετικά σημειώνεται σοβαρή έλλειψη με 
κωδικό 16201 «Ελλειψη πιστοποιητικού συμμόρφωσης 
που προβλέπεται από τη νομοθεσία ευπαθών τροφίμων 
(ΑΤΡ)» στο Δελτίο Τεχνικού Ελέγχου (Δ.Τ.Ε.), 

β) την ύπαρξη κατάλληλης πινακίδας συμμόρφωσης 
και διακριτικών σημάτων του εξοπλισμού ΑΤΡ σύμφωνα 

με τα οριζόμενα στις παρ. 2α και 2β του άρθρου 5 της 
παρούσας και σημειώνουν σοβαρή έλλειψη με κωδικό 
16202 «Ελλειψη ή ακαταλληλότητα της πινακίδας πι¬ 
στοποίησης συμμόρφωσης του εξοπλισμού (ΑΤΡ)» στο 
Δ.Τ.Ε., 

γ) την ταυτοποίηση του εξοπλισμού (σειριακός αριθ¬ 
μός) και της θερμικής συσκευής (σειριακός αριθμός ή 
τύπος της συσκευής) με τα αναγραφόμενα στο Πιστο¬ 
ποιητικό ΑΤΡ, διαφορετικά σημειώνεται σοβαρή έλλει¬ 
ψη με κωδικό 16203 «Ελλειψη ή ακαταλληλότητα του 
προβλεπόμενου από τη νομοθεσία εξοπλισμού (ΑΤΡ)» 
στο Δ.Τ.Ε.. 

2. Τα ΚΤΕΟ μετά την ολοκλήρωση του ελέγχου απο¬ 
στέλλουν με ηλεκτρονικό ταχυδρομείο (θ-πιαίΙ) στην 
αρμόδια Υπηρεσία του ΥΠ.Υ.ΜΕ.ΔΙ. αναφορά με στοιχεία 
τα οποία αντιγράφονται από το πιστοποιητικό ΑΤΡ ως 
εξής: 

ί) αριθμός κυκλοφορίας οχήματος 

ϋ) αριθμός πλαισίου 

ϋί) αύξοντα αριθμό πιστοποιητικού ΑΤΡ 

ίν) ημερομηνία λήξης ισχύος πιστοποιητικού ΑΤΡ 

ν) κατηγορία κατάταξης του εξοπλισμού 

νί) αρμόδια αρχή έκδοσης πιστοποιητικού ΑΤΡ. 

Αρθρο 7 

Μεταβατικές διατάξεις 

Τα πιστοποιητικά ΑΤΡ οχήματων τα οποία ταξινομήθη¬ 
καν στη χώρα μας βάσει των προγενέστερων διατάξεων, 
ισχύουν ως έχουν μέχρι την αναγραφόμενη ημερομη¬ 
νία λήξης τους και κατόπιν πρέπει να ακολουθήσουν 
διαδικασία ανανέωσης σύμφωνα με τα οριζόμενα στον 
πίνακα του Παραρτήματος I της παρούσας. 

Άρθρο 8 

Καταργούμενες διατάξεις 

Από τη δημοσίευση της παρούσας καταργούνται οι 
αποφάσεις: 

α) οικ. 58199/2802/2003 (ΦΕΚ 1515/Β') «Ρύθμιση των 
τεχνικών και λεπτομερειακών ζητημάτων για την ταξι¬ 
νόμηση οχημάτων που μεταφέρουν ευπαθή τρόφιμα και 
υπάγονται στις διατάξεις της Ευρωπαϊκής Συμφωνίας 
ΑΤΡ για τις διεθνείς μεταφορές. 

β) Φ.201/48692/5161/2004 (ΦΕΚ 1340/Β') «Ρύθμιση θεμά¬ 
των για την έκδοση Πιστοποιητικού μετά τον περιοδικό 
ειδικό και τεχνικό έλεγχο των οχημάτων μεταφοράς 
ευπαθών τροφίμων (ΑΤΡ) που διενεργούν διεθνείς με¬ 
ταφορές - Διαδικασία περιοδικού τεχνικού ελέγχου. 

Άρθρο 9 
Παράρτημα I 

Προσαρτάται και αποτελεί αναπόσπαστο τμήμα της 
παρούσας το Παράρτημα I «πίνακας ισχύος του Πιστο¬ 
ποιητικού ΑΤΡ για διεθνείς μεταφορές». 

Άρθρο 10 
Ισχύς 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 


Παράρτημα I 


ΙΣΧΥΣ ΤΟΥ ΠΙΣΤΟΠΟΙΗΤΙΚΟΥ ΑΤΡ για διεθνείς με¬ 
ταφορές ή εθνικές και διεθνείς μεταφορές 

Έκδοση/Ανα¬ 

νέωση 

Παλαιό- 
τητα του 
εξοπλισμού 

Ισχύς 
του πι¬ 
στοποι¬ 
ητικού 

Διαφοροποιήσεις 

1η έκδοση 

Καινούρ- 

γιο/μετα- 

χειρισμένο 

6 έτη 

Από την ημερο¬ 
μηνία της πρώτης 
έκδοσης, το πιστο¬ 
ποιητικό ΑΤΡ έχει 
ισχύ 6 έτη 

1η ανανέωση 

6 ετών 

3 έτη 

Μετά από 6 έτη 
κυκλοφορίας του 
εξοπλισμού, μπο¬ 
ρεί να ανανεωθεί 
το πιστοποιητικό 
ΑΤΡ για άλλα 3 έτη 
μετά από έλεγχο 
σε σταθμό ελέγχου 
ΑΤΡ ή εμπειρογνώ¬ 
μονα ΑΤΡ (παρ. 7 
άρθρο 4) 

2η ανανέωση 

9 ετών 

3 έτη 

Μετά από 9 έτη 
κυκλοφορίας του 
εξοπλισμού μπο¬ 
ρεί να ανανεωθεί 
το πιστοποιητικό 
ΑΤΡ για άλλα 3 έτη 
μετά από έλεγχο 
σε σταθμό ελέγχου 
ΑΤΡ ή εμπειρογνώ¬ 
μονα ΑΤΡ (παρ. 7 
άρθ. 4) 

επόμενες 

ανανεώσεις * 1 

εξοπλισμού 

12 ετών 1 

6 έτη 

Φθάνοντας στα 12 
έτη του εξοπλισμού 
μπορεί να ανανεώ¬ 
νει το πιστοποιητι¬ 
κό για 6 έτη μόνο 
έπειτα από έλεγχο 
σε σταθμό ελέγχου 
ΑΤΡ (παρ. 7 άρθρο 
4) 


1 Παρατήρηση: Ο πρώτος και οι επόμενοι έλεγχοι που 
διενεργούνται σ’ εξοπλισμό ηλικίας μεγαλύτερης των 12 
ετών θα γίνεται υποχρεωτικά από σταθμό ελέγχου ΑΤΡ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2014 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 
-♦- 

Αρ. απόφ. 459/2014 (2) 

Τροποποίηση διατάξεων του Κώδικα Διαχείρισης του 
Ελληνικού Συστήματος Μεταφοράς Ηλεκτρικής Ενέρ¬ 
γειας (ΦΕΚ Β' 103/31-1-2012) 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση της 27ης Αυγούστου 2014) 

Έχοντας υπόψη: 

1. Τις διατάξεις του ν. 4001/2011 (ΦΕΚ Α' 179/22.08.2011), 
όπως ισχύουν, και ιδίως τις διατάξεις των Αρθρων 12 και 96. 

2. Τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/31.01.2012), όπως τροποποιήθηκαν και ισχύουν, και 
ιδίως τις διατάξεις του Άρθρου 189. 

3. Το υπ' αριθμ. πρωτ. ΔΣΗΕ/22066/05.12.2013 έγγραφο 
του ΑΔΜΗΕ (αριθμ. πρωτ. ΡΑΕ 1-178609/06.12.2013) με 
θέμα «Τροποποίηση του Κώδικα Διαχείρισης του Συστή¬ 
ματος σχετικά με τον υπολογισμό των Ωρών Αυξημένης 
Πιθανότητας Απώλειας Φορτίου». 

4. Το υπ' αριθμ. πρωτ. ΔΣΗΕ/20200/03.02.2014 έγγραφο 
του ΑΔΜΗΕ (αριθμ. πρωτ. ΡΑΕ 1-180639/06.02.2014) με 
θέμα «Αποτελέσματα Δημόσιας Διαβούλευσης για την 
τροποποίηση του Κώδικα Διαχειρίσεως του Συστήματος 
(13.12.2013)». 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, σκέφθηκε ως εξής: 

Επειδή, σύμφωνα με το άρθρο 12 του ν. 4001/2011 (σχε¬ 
τικό υπ' αριθμ. 1), η ΡΑΕ «παρακολουθεί την ασφάλεια 
του ενεργειακού εφοδιασμού, ιδίως σε σχέση με το 
ισοζύγιο προσφοράς και ζήτησης στην ελληνική αγορά 
ενέργειας, το επίπεδο της προβλεπόμενης μελλοντικής 
ζήτησης, το προβλεπόμενο πρόσθετο δυναμικό παρα¬ 
γωγής, μεταφοράς και διανομής ηλεκτρικής ενέργειας 
και Φυσικού Αερίου που βρίσκεται υπό προγραμματισμό 
ή υπό κατασκευή, την ποιότητα και το επίπεδο συντή¬ 
ρησης και αξιοπιστίας των συστημάτων μεταφοράς και 
των δικτύων διανομής, και την εφαρμογή μέτρων για 
την κάλυψη της αιχμής ζήτησης, καθώς και τις συνθή¬ 
κες της αγοράς ενέργειας σε σχέση με τη δυνατότητα 
ανάπτυξης νέου παραγωγικού δυναμικού.» 

Επειδή, σύμφωνα με το άρθρο 96 του Ν.4001/2011,. 

2. Με τον Κώδικα Διαχείρισης του Συστήματος ρυθμίζο¬ 
νται ιδίως:... (θ) Οι υποχρεώσεις προσκόμισης εγγυήσεων 
διαθεσιμότητας επαρκούς ισχύος που πρέπει να πλη- 
ρούνται για την απορρόφηση ηλεκτρικής ενέργειας από 
το ΕΣΜΗΕ και ο τρόπος εκπλήρωσης των υποχρεώσεων 
αυτών, ιδίως μέσω συμβάσεων.» 

Επειδή, σύμφωνα με την παράγραφο 1 του άρθρου 96 
του Ν. 4001/2011: 

«Ο Κώδικας (Διαχείρισης του Συστήματος) τροποποι¬ 
είται είτε με πρωτοβουλία της ΡΑΕ είτε κατόπιν αιτή¬ 
ματος του Διαχειριστή ή τρίτων προσώπων που έχουν 
έννομο συμφέρον, κατ' εφαρμογή της διαδικασίας του 
προηγούμενου εδαφίου». 

Επειδή, κατά τις διατάξεις του Κώδικα Διαχείρισης 
του Συστήματος (εφεξής ΚΔΣ), σχετικό υπ' αριθμ. 2, και 
ειδικότερα κατά το Αρθρο 189 παράγραφος 1, περιγρά- 
φεται σχέση βάσει της οποίας καθορίζονται οι Ώρες 
Αυξημένης Πιθανότητας Απώλειας Φορτίου (εφεξής 
ΩΑΠΑΦ), δηλαδή οι Περίοδοι Κατανομής ενός Έτους 
Αξιοπιστίας που συνιστούν τις ώρες αναφοράς για τον 
υπολογισμό της Υποχρέωσης Επάρκειας Ισχύος των Εκ¬ 
προσώπων Φορτίου. Οι ΩΑΠΑΦ επιλέγονται κατά τέτοιο 
τρόπο, ώστε να συμπεριλαμβάνονται σε αυτές κατά το 
δυνατόν οι περιπτώσεις περιορισμένης εφεδρείας του 
συστήματος. Συγκεκριμένα, σύμφωνα με την παράγραφο 
1 του Αρθρου 189 του ΚΔΣ: 

«Ως Ώρες Αυξημένης Πιθανότητας Απώλειας Φορτίου 
λαμβάνονται οι Περίοδοι Κατανομής για τις οποίες η 
Διαθέσιμη Εφεδρεία Ι\, όπως προσδιορίζεται από τη 
σχέση που ακολουθεί, είναι μικρότερη του μηδενός». 


Επειδή, είναι επιθυμητό οι ΩΑΠΑΦ να είναι αρκετές 
σε αριθμό και να εκτείνονται σε αρκετές ημέρες του 
έτους και σε διάφορους μήνες έτσι ώστε να εξομαλύ¬ 
νονται επιδράσεις από μικρά και τυχαία γεγονότα και 
να λαμβάνονται υπόψη και συστημικοί παράγοντες που 
επηρεάζουν την εφεδρεία του Συστήματος. Επιπλέον, 
ο μικρός αριθμός ΩΑΠΑΦ και η μικρή διασπορά τους 
σε διάφορες ημέρες του Έτους Αξιοπιστίας είναι πι¬ 
θανό να δημιουργήσουν αδικίες κατά τον επιμερισμό 
των χρεώσεων στους μετρητές φορτίου, και ειδικότερα 
στους μετρητές που δεν παρουσιάζουν σταθερό προφίλ 
κατανάλωσης. 

Επειδή, με την επιστολή υπ' αριθμ. 3 σχετικό ο ΑΔΜΗΕ 
παρουσιάζει στην Αρχή ανάλυση για τον υπολογισμό 
των ΩΑΠΑΦ. Συγκεκριμένα, μετά την λήξη του Έτους 
Αξιοπιστίας 2012-2013, υπολογίστηκαν οι ΩΑΠΑΦ σύμ¬ 
φωνα με το άρθρο 189 του ΚΔΣ και προέκυψαν μόλις 
3 ώρες με αρνητική Διαθέσιμη Εφεδρεία Σύμφωνα με 
την εισήγηση του ΑΔΜΗΕ, ενώ για τα Έτη Αξιοπιστίας 
2005-2006 έως και 2009-2010 ο αριθμός των ΩΑΠΑΦ 
ήταν μεγαλύτερος από 300 από το Έτος Αξιοπιστί¬ 
ας 2010-2011 και μετά παρατηρείται σημαντική μείωση 
των ωρών καθώς και σχεδόν μηδενική συμμετοχή των 
θερινών μηνών του έτους. Προκύπτει δε ότι ο μέσος 
όρος του αριθμού των ΩΑΠΑΦ κατά τα έτη αξιοπιστίας 
2005-2013 - εξαιρώντας τη μέγιστη και ελάχιστη τιμή - 
ανέρχεται σε 310,5 ώρες. 

Επειδή, σε συνέχεια της ανωτέρω ανάλυσης, ο ΑΔΜΗΕ 
εισηγείται την τροποποίηση του ΚΔΣ, όσον αφορά τον 
υπολογισμό των ΩΑΠΑΦ. Συγκεκριμένα, προτείνει τη 
διατήρηση της βάσης υπολογισμού, με την προσθή¬ 
κη ειδικής περίπτωσης, όταν ο υπολογισμός οδηγεί σε 
αριθμό ΩΑΠΑΦ μικρότερο του εκατό (100). Σε αυτήν την 
περίπτωση, προτείνεται να λαμβάνονται ως ΩΑΠΑΦ οι 
100 Περίοδοι Κατανομής του Έτους Αξιοπιστίας με τη 
μικρότερη Διαθέσιμη Εφεδρεία Β ή . 

Επειδή, Ο ΑΔΜΗΕ έθεσε σε δημόσια διαβούλευση από 
13/12/2013-03/01/2014, την ανωτέρω τροποποίηση του 
ΚΔΣ, συνοδευόμενη από τα αποτελέσματα της ανάλυ¬ 
σης του, και ενημέρωσε την Αρχή για τα αποτελέσματα 
με το υπ' αριθμ. 4 σχετικό του έγγραφο. 

Επειδή, η τροποποίηση που εισηγείται ο ΑΔΜΗΕ κρί- 
νεται εύλογη, ως προς το σκεπτικό, για την αποτε¬ 
λεσματική εφαρμογή του επιμερισμού των χρεώσεων 
των Εκπροσώπων Φορτίου στο πλαίσιο του Μηχανισμού 
Διασφάλισης Επαρκούς Ισχύος. Θεωρείται, ωστόσο ότι ο 
αριθμός των ωρών που εισηγείται ως κατώφλι ο ΑΔΜΗΕ 
είναι ιδιαίτερα περιορισμένος, και ότι απαιτείται αύξηση 
του προκειμένου να διασφαλιστεί ο δίκαιος επιμερισμός 
των χρεώσεων στους μετρητές φορτίου, και ειδικότερα 
στους μετρητές που δεν παρουσιάζουν σταθερό προφίλ 
κατανάλωσης, αποφασίζει: 

Στο πλαίσιο των αρμοδιοτήτων της κατά το Αρθρο 96 
του Ν. 4001/2011, για την τροποποίηση και συμπλήρωση 
των διατάξεων του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/31.01.2012) όπως ισχύει, την τροποποίηση του πρώ¬ 
του εδαφίου της παραγράφου 1 του Αρθρου 189 ως εξής: 

«Ώρες Αυξημένης Πιθανότητας Απώλειας Φορτίου 
είναι οι Περίοδοι Κατανομής ενός Έτους Αξιοπιστίας 
που συνιστούν τις ώρες αναφοράς για τον υπολογισμό 
της Υποχρέωσης Επάρκειας Ισχύος των Εκπροσώπων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Φορτίου. Ως Ώρες Αυξημένης Πιθανότητας Απώλειας 
Φορτίου λαμβάνονται οι Περίοδοι Κατανομής για τις 
οποίες η Διαθέσιμη Εφεδρεία Π ή , είναι μικρότερη του 
μηδενός. Εάν ο αριθμός των Περιόδων Κατανομής για 
τις οποίες η Διαθέσιμη Εφεδρεία είναι μικρότερη του 
μηδενός είναι μικρότερος από τριακόσιες (300) τότε 
ως Ώρες Αυξημένης Πιθανότητας Απώλειας Φορτίου 
λαμβάνονται οι τριακόσιες (300) Περίοδοι Κατανομής 
του Έτους Αξιοπιστίας με τη μικρότερη Διαθέσιμη Εφε¬ 


δρεία Ρ^. Η Διαθέσιμη Εφεδρεία Ρ^ προσδιορίζεται από 
τη σχέση που ακολουθεί: 

. » 

ΡΙ απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2014 
Ο Πρόεδρος 
ΝΙΚΟΣ ΒΑΣΙΛΑΚΟΣ 

